
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 395 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της υπουργικής απόφασης υπ' αρ. 
ΚΙ-141/2009 (Β' 198) με θέμα «Προσδιορισμός 
του καταβαλλομένου ποσοστού επί των συνδρο¬ 
μών των Επιμελητηρίων προς την Κεντρική Ένω¬ 
ση Επιμελητηρίων». 

2 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Συστεγαζόμενου Νηπια¬ 
γωγείου με Μ.Φ.Π.Α.Δ. 

3 

Ανάκληση Άδειας Ιδιωτικού Ινστιτούτου Επαγγελ¬ 
ματικής Κατάρτισης με διακριτικό τίτλο «Ι.Ι.Ε.Κ. 
ΚΟΜΜΩΤΙΚΗΣ ΤΡΙΑΝΤΑΦΥΛΛΙΔΗ» μετά από αίτη¬ 
ση του αδειοδοτημένου φορέα. 

4 

Ανάκληση άδειας Κέντρου Διά Βίου Μάθησης επι¬ 
πέδου Δυο με διακριτικό τίτλο «Κ.Δ.Β.Μ. 2 - ΑΛΕ- 
ΞΑΝΔΡΕΙΟ» μετά από αίτηση του αδειοδοτημέ- 
νου φορέα. 

5 

Επιβολή προστίμου στον ΓΚΕΡΓΚΗ ΗΒΗ. 

6 

Καθιέρωση διαφορετικού ωραρίου λειτουργίας 
υπηρεσιών του Δήμου Τρικκαίων Ν.Τρικάλων». 


ΑΠΟΦΑΣΕΙΣ 

Αριθμ. 11347 _ (1) 

Τροποποίηση της υπουργικής απόφασης υπ' αρ. 
ΚΙ-141/2009 (Β' 198) με θέμα «Προσδιορισμός 
του καταβαλλόμενου ποσοστού επί των συνδρο¬ 
μών των Επιμελητηρίων προς την Κεντρική Ένω¬ 
ση Επιμελητηρίων». 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν.4497/2017 «Άσκηση υπαίθριων 
εμπορικών δραστηριοτήτων, εκσυγχρονισμός της επιμε- 
λητηριακής νομοθεσίας και άλλες διατάξεις» (Α' 171) και 
ειδικότερα, της παρ. 2 του άρθρου 85 αυτού. 


2. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (Α' 98) 

3. Το π.δ. 123/2016 «Ανασύσταση και μετονομασία 
... του Υπουργείου Οικονομίας, Ανάπτυξης και Τουρι¬ 
σμού...» όπως ισχύει (Α' 208). 

4. Το π.δ. 147/2017 «Οργανισμός του Υπουργείου Οι¬ 
κονομίας και Ανάπτυξης» (Α' 192). 

5. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (Α' 37). 

6. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

7. Την υπ' αρ. Υ59/2018 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομίας και Ανάπτυξης, Αστέριο Πιτσιόρλα» (Β' 3818). 

8. Την υπ' αρ. ΚΙ-141/03-02-2009 απόφαση του Υφυ¬ 
πουργού Ανάπτυξης με θέμα «Προσδιορισμός του κα- 
ταβαλλομένου ποσοστού επί των συνδρομών των Επι¬ 
μελητηρίων προς την Κεντρική Ένωση Επιμελητηρίων» 
(Β' 198). 

9. Τα υπ' αρ. 4847/29-11-2018 και 55/10-01-2019 έγ¬ 
γραφα της Κεντρικής Ένωσης Επιμελητηρίων (Κ.Ε.Ε.). 

10. Το υπ' αρ. 106/26-10-2018 έγγραφο της Ομοσπον¬ 
δίας Συλλόγων Υπαλλήλων Επιμελητηρίων (ΟΣΥΕ). 

11. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

1. Τροποποιούμε την υπ' αρ. ΚΙ -141 /2009 (Β' 198) από¬ 
φαση του Υφυπουργού Ανάπτυξης ως εξής: 

Καθορίζεται ποσοστό 4% επί των συνδρομών των Επι¬ 
μελητηρίων, το οποίο περιέρχεται στην Κεντρική Ένωση 
Επιμελητηρίων. Από το ανωτέρω ποσοστό, το 3% πα- 
ρακρατείται από την Κεντρική Ένωση Επιμελητηρίων 
και το 1% καταβάλλεται στην Ομοσπονδία Συλλόγων 
Υπαλλήλων Επιμελητηρίων (ΟΣΥΕ) από την Κεντρική 
Ένωση Επιμελητηρίων, ως επιχορήγηση. 

2. Η απόφαση αυτή ισχύει από 01/01/2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2019 

Ο Υπουργός Ο Αναπληρωτής Υπουργός 

ΙΩΑΝΝΗΣ ΔΡΑΓΑΣΑΚΗΣ ΑΣΤΕΡΙΟΣ ΠΙΤΣΙΟΡΛΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'395/13.02.2019 


Αριθμ. 13975/Ν1 (2) 

Τροποποίηση άδειας Ιδιωτικού Σχολείου Πρω¬ 
τοβάθμιας Εκπαίδευσης - Συστεγαζόμενου Νη¬ 
πιαγωγείου με Μ.Φ.Π.Α.Δ. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψιν: 

1. Τις ισχύουσες διατάξεις του ν.682/1977 (244 Α’). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν.4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής... 
2013-2016», όπως τροποποιήθηκαν από τις διατάξεις 
του άρθρου 30 του ν.4111 /2013 (18 Α') «Συνταξιοδοτικές 
ρυθμίσεις... και άλλες επείγουσες διατάξεις» και όπως 
αντικαταστάθηκαν από τις διατάξειςτου άρθρου πρώτου 
του ν.4152/2013 (107 Α') «Επείγοντα μέτρα εφαρμογής... 
και 4127/2013», του άρθρου 33 του ν.4186/2013 (193 Α') 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» και της παρ.3 του άρθρου έκτου του 
ν.4218/2013 (268 Α') «Κύρωση της Πράξης Νομοθετικού 
Περιεχομένου...και άλλες διατάξεις», του άρθρου 11 του 
ν.4229/2014 (8 Α') «Άδεια εγκατάστασης και λειτουργίας 
χώρου παραστάσεων... και άλλες διατάξεις» και του άρ¬ 
θρου 48 του ν.4264/2014 (118 Α') «Άσκηση εμπορικών 
δραστηριοτήτων και άλλες διατάξεις». 

3. Την με αριθμ. πρωτ. 10135/18-11-2012 υπουργική 
απόφαση «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του άρθρου πρώτου του 
ν.4093/2012» (3057 Β'), όπως τροποποιήθηκε και ισχύει 
με την με αριθμ. πρωτ. 34566/ΙΑ/12-03-2013 κοινή υπουρ¬ 
γική απόφαση (756 Β'). 

4. Την με αριθμ. πρωτ. 151678/ΙΑ/3-12-2012 υπουργι¬ 
κή απόφαση «Καθορισμός απαιτούμενων δικαιολογητι- 
κών... ΝΠΔΔ» (3324 Β'), όπως τροποποιήθηκε και ισχύει 
με την με αριθμ. πρωτ. 84151/ΙΑ/20-06-2013 υπουργική 
απόφαση (1584 Β'). 

5. Την με αριθμ. πρωτ. Φ.2.ΓΒ/66429/Δ5/30-4-2014 
(ΦΕΚ 1220/Β714-5-2014) απόφαση χορήγησης άδειας 
Ιδιωτικού Σχολείου Πρωτοβάθμιας Εκπαίδευσης - Συ¬ 
στεγαζόμενου Νηπιαγωγείου στην εταιρεία «Ε. ΚΥΡΙΑ- 
ΚΟΠ ΟΥΛΟΥ ΚΑΙ ΣΙΑ Ο.Ε.». 

δ.Την από 29-5-2018 αίτηση της νόμιμης εκπροσώπου 
Κυριακοπούλου Ελένης για τροποποίηση της άδειας του 
Ιδιωτικού Συστεγαζόμενου Νηπιαγωγείου και την από 
4-5-2017 αίτηση επικαιροποίησης της «Ε. ΚΥΡΙΑΚΟΠΟΥ- 
ΛΟΥ ΚΑΙ ΣΙΑ Ο.Ε.» 

7. Την με αριθμ. πρωτ. ΔΑ/67979/16-12-2016 απόφαση 
διατύπωσης θετικής γνώμης του Δ.Σ. του ΕΟΠΠΕΠ. 

8. Το π.δ. 125 (ΦΕΚ 210/τ.Α’/5-11-2016) διορισμού του 
Κωνσταντίνου Γαβρόγλου στη θέση του Υπουργού Παι¬ 
δείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την με αριθμ. πρωτ. Φ.2.ΓΒ/66429/ 
Δ5/30-4-2014 (ΦΕΚ 1220/Β714-5-2014) άδεια Ιδιωτικού 
Σχολείου Πρωτοβάθμιας Εκπαίδευσης - Συστεγαζόμε¬ 


νου Νηπιαγωγείου με Μ.Φ.Π.Α.Δ., ως προς το νόμιμο 
εκπρόσωπο και τη δυναμικότητα, ως ακολούθως: 

Για το σχολικό έτος 2018-2019, χορηγούμε στην εται¬ 
ρεία «Ε. ΚΥΡΙΑΚΟΠΟΥΛΟΥ ΚΑΙ ΣΙΑ Ο.Ε.» άδεια Ιδιωτικού 
Σχολείου Πρωτοβάθμιας Εκπαίδευσης - Συστεγαζό¬ 
μενου Νηπιαγωγείου για μία (1) αίθουσα διδασκαλίας 
στο ισόγειο, δυναμικότητας είκοσι οκτώ (28) νηπίων. Ο 
διακριτικός τίτλος άδειας ίδρυσης και λειτουργίας του 
Νηπιαγωγείου είναι «Ιδιωτικό Συστεγαζόμενο Νηπιαγω¬ 
γείο - Η ΧΩΡΑΤΟΥ ΠΟΤΕ - ΝΕνΕΚΕΑΝΟ». 

Το Νηπιαγωγείο θα λειτουργήσει στην οδό Τέρμα 
Πελάγους, στην Τρίπολη, με νόμιμη εκπρόσωπο στο 
Υπουργείο Παιδείας, Έρευνας και Θρησκευμάτων την 
Κυριακοπούλου Ελένη. Η απόφαση ισχύει και για το σχο¬ 
λικό έτος 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Ιανουάριου 2019 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 13559/Κ1 (3) 

Ανάκληση Άδειας Ιδιωτικού Ινστιτούτου Επαγ¬ 
γελματικής Κατάρτισης με διακριτικό τίτλο 
«Ι.Ι.Ε.Κ. ΚΟΜΜΩΤΙΚΗΣ ΤΡΙΑΝΤΑΦΥΛΛΙΔΗ» μετά 
από αίτηση του αδειοδοτημένου φορέα. 

Ο ΓΕΝΙΚΟΣ ΓΡΑΜΜΑΤΕΑΣ ΝΕΑΣ ΓΕΝΙΑΣ 
ΤΟΥ ΥΠΟΥΡΓΕΙΟΥ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4093/2012 (ΦΕΚ 222/Α7 
12-11 -2012) «Έγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016», άρ¬ 
θρο πρώτο, παράγραφος Θ, υποπαράγραφοι Θ3, Θ4, Θ5, 
Θ6, Θ10, Θ15, Θ17, Θ18 και Θ19, όπωςτροποποιήθηκαν 
και ισχύουν. 

2. Τιςδιατάξειςτου ν.4186/2013 (ΦΕΚ 193/Α717-9-2013) 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» άρθρα 17 έως 27, 31,38,44,47, όπως 
τροποποιήθηκαν και ισχύουν. 

3. Το π.δ. 70/2015 (ΦΕΚ 114/Α722-9-2015) περί Ανα¬ 
σύστασης Υπουργείων. 

4. Τη με αρ. 178761/Γ2/2015 (ΦΕΚ 803/ΥΘΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 

5. Το π.δ. 18/2018 (ΦΕΚ 31/Α723-02-2018) «Οργανι¬ 
σμός Υπουργείου Παιδείας, Έρευνας και θρησκευμάτων» 

6. Τις διατάξεις του ν. 4559/2018 (ΦΕΚ 142/Α73-8-2018) 
«Πανεπιστήμιο Ιωαννίνων, Ιόνιο Πανεπιστήμιο και άλλες δι¬ 
ατάξεις», άρθρο 31 «Μεταβατικές διατάξεις Κεφαλαίου Ε"». 

7. Την υπ' αρ. 148299/ΙΑ/14-10-2013, (ΦΕΚ 2700/Β7 
23-10-2013) άδεια ιδιωτικού Ι.Ε.Κ με τον διακριτικό τίτλο 
«Ι.Ι.Ε.Κ. ΚΟΜΜΩΤΙΚΗΣ ΤΡΙΑΝΤΑΦΥΛΛΙΔΗ». 








Τεύχος Β' 395/13.02.2019 

8. Την υπ' αρ. 8657/Κ1 /21 -01 -2019 αίτηση του αδειο- 
δοτημένου φορέα μετην επωνυμία «Β.ΤΡΙΑΝΤΑΦΥΛΛΙΔΗ 
ΚΑΙ ΣΙΑ Ε.Ε.». 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την ανάκληση της υπ' αριθμ. 148299/ΙΑ/14-10-2013 
(ΦΕΚ 2700/Β723-10-2013), άδειας Ιδιωτικού Ινστιτού¬ 
του Επαγγελματικής Κατάρτισης με το διακριτικό τίτλο 
«Ι.Ι.Ε.Κ. ΚΟΜΜΩΤΙΚΗΣ ΤΡΙΑΝΤΑΦΥΛΛΙΔΗ» του νομικού 
προσώπου με την επωνυμία «Β. ΤΡΙΑΝΤΑΦΥΛΛΙΔΗ ΚΑΙ 
ΣΙΑ Ε.Ε.» με έδρα την Θεσσαλονίκη, μετά από την 8657/ 
Κ1/21-01 -2019 αίτησή του. 

Το αρχείο του ανωτέρω Ιδιωτικού Ινστιτούτου Επαγ¬ 
γελματικής Κατάρτισης θα παραδοθεί μεριμνεί της 
διοίκησης του, έως την 28-02-2019 στο Ιο Δημόσιο 
Ι.Ε.Κ. ΘΕΣΣΑΛΟΝΙΚΗΣ, στη διεύθυνση: Δημόκριτος, 
Ολυμπίου Διαμαντή 1, τ.κ. 546 29, Θεσσαλονίκη, (τηλ. 
2310-539622). Με τον όρο «αρχείο Ι.Ι.Ε.Κ.» νοούνται όλα 
τα βιβλία, τα έντυπα και τα έγγραφα που χειρίζεται το 
Ι.Ι.Ε.Κ. και έχει στην κατοχή του από αρχής ίδρυσης του 
Ι.Ι.Ε.Κ., ακόμη και αυτού που αφορούσε την λειτουρ¬ 
γία του Ι.Ι.Ε.Κ., πριν τις διατάξεις αδειοδότησης του Ν. 
4093/2012. Οι σπουδαστές του ανωτέρω Ι.Ι.Ε.Κ. δικαιού¬ 
νται μεταγραφής σε άλλο Ιδιωτικό Ι.Ε.Κ. της προτίμησης 
τους, όπου λειτουργεί τμήμα της ειδικότητάς τους, είτε 
δωρεάν μετεγγραφής σε Δημόσιο Ι.Ε.Κ., εφόσον λειτουρ¬ 
γούν αντίστοιχα τμήματα μετην ειδικότητά τους. Αν δεν 
λειτουργούν τμήματα αντίστοιχα της ειδικότητας τους 
στο Δημόσιο Ι.Ε.Κ. είναι δυνατόν να συγκροτηθούν νέα, 
κατόπιν απόφασης της Γ.Γ.Ν.Γ.Δ.Β.Μ. 

Η μεταγραφή των καταρτιζόμενων σε νέο Ι.Ε.Κ. (δημό¬ 
σιο ή ιδιωτικό) είναι δική τους ευθύνη και πραγματοποι¬ 
είται αποκλειστικά με απόφαση του Γενικού Γραμματέα 
Νέας Γενιάς. Για το λόγο αυτό οι ενδιαφερόμενοι υπο¬ 
βάλλουν προς τη Γενική Γραμματεία Νέας Γενιάς και Διά 
Βίου Μάθησης εντός δέκα (10) ημερών από την απόφα¬ 
ση ανάκλησης της άδειας του Ι.Ι.Ε.Κ., σχετική Υπεύθυνη 
Δήλωση Ενδιαφέροντος, θεωρημένη αρμοδίως για το 
γνήσιο της υπογραφής τους, δηλώνοντας το Ι.Ε.Κ. προ¬ 
τίμησης τους μεριμνώντας οι ίδιοι για την δυνατότητα 
αποδοχής τους. Σχετικό υπόδειγμα Υπεύθυνης Δήλωσης 
καταρτιζομένου περί μεταγραφής διατίθεται από τις σχε¬ 
τικές υπηρεσίες της Γενικής Γραμματείας Δ.Β.Μ. 

Οι καταρτιζόμενοι του Ι.Ι.Ε.Κ. που πραγματοποιούν 
πρακτική άσκηση μέχρι σήμερα, θα συνεχίσουν την 
πρακτική τους άσκηση απερίσπαστα με ευθύνη του Επό¬ 
πτη πρακτικής άσκησης του φορέα απασχόλησης και η 
δαπάνη ασφάλισης θα βαρύνει το Νομικό πρόσωπο «Β. 
ΤΡΙΑΝΤΑΦΥΛΛΙΔΗ ΚΑΙ ΣΙΑ Ε.Ε.», αδειοδοτημένο φορέα 
του Ι.Ι.Ε.Κ. του οποίου ανακλήθηκε η άδεια και μέχρι την 
ολοκλήρωση της πρακτικής άσκησης.Τα πλήρη δικαιο- 
λογητικάτων πρακτικά ασκούμενων (Βεβαίωση Παρου¬ 
σίας Εργοδότη, Βιβλίο Πρακτικής Άσκησης, Αναλυτικός 
Λογαριασμός Ασφαλισμένου Ι.Κ.Α.) μετά την ολοκλήρω¬ 
ση της πρακτικής, θα κατατεθούν ευθύνη τους, στο Ιο 
Δ.Ι.Ε.Κ. ΘΕΣΣΑΛΟΝΙΚΗΣ, το οποίο και θα μεριμνήσει για 
την έκδοση των Β.Ε.Κ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Ιανουάριου 2019 
Ο Γενικός Γραμματέας Νέας Γενιάς 
ΠΑΥΣΑΝΙΑΣ ΠΑΠΑΓΕΩΡΓΙΟΥ 


Αριθμ. 13804/Κ1 (4) 

Ανάκληση άδειας Κέντρου Διά Βίου Μάθησης επι¬ 
πέδου Δυο με διακριτικό τίτλο «Κ.Δ.Β.Μ. 2 - ΑΛΕ- 
ΞΑΝΔΡΕΙΟ» μετά από αίτηση του αδειοδοτημέ- 
νου φορέα. 

Ο ΓΕΝΙΚΟΣ ΓΡΑΜΜΑΤΕΑΣ ΝΕΑΣ ΓΕΝΙΑΣ 
ΤΟΥ ΥΠΟΥΡΓΕΙΟΥ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τιςδιατάξειςτου ν. 4093/2012 (ΦΕΚ222/Α712-11 -2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», άρθρο πρώτο, 
παράγραφος Ο, όπως τροποποιήθηκε, συμπληρώθηκε 
και ισχύει. 

2. Τις διατάξεις του ν. 4186/2013 (ΦΕΚ 193/Α7 
17-9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» άρθρα 17, όπωςτροποποι- 
ήθηκε, συμπληρώθηκε και ισχύει. 

3. Το π.δ. 70/2015 (ΦΕΚ 114/Α722-9-2015) περί Ανα¬ 
σύστασης Υπουργείων. 

4. Τη με αρ. 178761/Γ2/2015 (ΦΕΚ 803/ΥΟΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 

5. Το π.δ. 18/2018 (ΦΕΚ 31/Α723-02-2018) «Οργανι¬ 
σμός Υπουργείου Παιδείας, Έρευνας και Θρησκευμά¬ 
των». 

6. Τις διατάξειςτου ν. 4547/2018 (ΦΕΚ 102/Α712-6-2018) 
«Αναδιοργάνωση των Δομών Υποστήριξης της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις» άρθρα 88 και 89 παρ. 3. 

7. Τις διατάξεις του ν. 4559/2018 (ΦΕΚ 142/Α73-8-2018) 
«Πανεπιστήμιο Ιωαννίνων, Ιόνιο Πανεπιστήμιο και άλλες 
διατάξεις», άρθρο 31 «Μεταβατικές διατάξεις Κεφαλαίου 

Ε ιι 

». 

8. Την απόφαση του Δ.Σ. του Ε.Ο.Π.Π.Ε.Π. της 260/ 
16-3-2017 συνεδρίασή του, που απέδωσε τον υπ' αρ. 
2000510 Κωδικό Αδειας του Κέντρου Διά Βίου Μάθησης 
επιπέδου Δύο με τον διακριτικό τίτλο «Κ.Δ.Β.Μ. 2 - ΑΛΕ- 
ΞΑΝΔΡΕΙΟ». 

9.Τη με αρ.8657/Κ1/21-1-2019 αίτηση ανάκλησηςτης 
άδειας Κέντρου Διά Βίου Μάθησης επιπέδου Δύο του 
νομικού προσώπου με την επωνυμία «Β. ΤΡΙΑΝΤΑΦΥΛ¬ 
ΛΙΟΥ & ΣΙΑ ΕΕ». 

10.Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την ανάκληση τηςΆδειαςτου Κέντρου Διά Βίου Μάθη¬ 
σης επιπέδου Ένα, η οποία εκδόθηκε με απόφαση του 
Δ.Σ. του Ε.Ο.Π.Π.Ε.Π., της 260/16-3-2017 συνεδρίασης 
του, με Κωδικό 2000510 και διακριτικό τίτλο «Κ.Δ.Β.Μ. 2 - 
ΑΛΕΞΑΝΔΡΕΙΟ», στο νομικό πρόσωπο με την επωνυμία 
Β.ΤΡΙΑΝΤΑΦΥΛΛΙΔΟΥ & ΣΙΑ ΕΕ», κατόπιν αίτησής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Ιανουάριου 2019 
Ο Γενικός Γραμματέας Νέας Γενιάς 
ΠΑΥΣΑΝΙΑΣ ΠΑΠΑΓΕΩΡΠΟΥ 


(5) 

Επιβολή προστίμου στον ΓΚΕΡΓΚΗ ΗΒΗ. 

Με την 2360/29-01-2019 «ΣΥΜΠΛΗΡΩΜΑΤΙΚΗ ΠΡΑΞΗ 
ΧΡΕΩΣΗΣ ΦΟΡΩΝ» της υπηρεσίας, προέκυψε μη ορθή 
εφαρμογή του καθεστώτος 42.00 (θέση σε ελεύθερη κυ¬ 
κλοφορία εμπορευμάτων με άμεση αποστολή σε άλλο 
κράτος-μέλος με απαλλαγή Φ.Π.Α) σύμφωνα με την ΠΟΑ. 
1006/9-1-2015, σε δέκα εννέα εισαγωγές,που πραγματο¬ 
ποίησε ο ΓΚΕΡΓΚΗ ΗΒΗ με ΑΦΜ 152269862, με έδρα το 
Κερατσίνι στην οδό Μπουμπουλίνας 4-6 ΤΚ 18755, νυν 
αγνώστου διαμονής. 

Συγκεκριμένα, διαπιστώθηκε η μη προσκόμιση των 
απαιτούμενων δικαιολογητικών που αποδεικνύουν την 
ορθή τήρηση του καθεστώτος για τις ανωτέρω εισαγω¬ 
γές με αποτέλεσμα να της επιβληθούν ο αναλογούν ΦΠΑ 
77.749,20€ 

σύμφωνα με τις συνδυασμένες διατάξεις των άρθρων 
2,3,5,10,11,23,35 και 60 του ν.2859/2000, της ΠΟΑ. 
1006/9-1-2015 και του άρθρου 31 του ν. 2960/2001 και 
της περί δημοσίευσης 152 παρ.5 του ν.2960/2001. 

Ο Προϊστάμενος της Διεύθυνσης 

ΝΙΚΟΛΑΟΣ ΜΑΥΡΟΔΗΜΗΤΡΑΚΗΣ 


Αριθμ. 1161/8807 (6) 

Καθιέρωση διαφορετικού ωραρίου λειτουργίας 
υπηρεσιών του ΔήμουΤρικκαίων Ν.Τρικάλων». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ- ΣΤΕΡΕΑΣ ΕΛΛΑΔΑΣ 

Έχοντας υπόψη: 

1 .Τις διατάξεις του άρθρου 24 του ν.4368/2016 «Μέτρα 
για την επιτάχυνση του κυβερνητικού έργου και άλλες 
διατάξεις» (ΦΕΚ 21/τ.Α'/2016), με το οποίο προστίθεται 
άρθρο 28Α στο ν.4325/2015. 

2. Τις διατάξεις του άρθρου 28 του ν.4325/2015 «Εκ¬ 
δημοκρατισμός της Διοίκησης-Καταπολέμηση γραφειο¬ 
κρατίας και Ηλεκτρονική Διακυβέρνηση, Αποκατάσταση 
αδικιών και άλλες διατάξεις» (ΦΕΚ 47/τ.Α'/2015). 

3. Τις διατάξεις των άρθρων 6,65 και 280 του ν.3852/ 
2010 «Νέα Αρχιτεκτονική της Αυτοδιοίκησης και της 


Αποκεντρωμένης Διοίκησης-Πρόγραμμα Καλλικράτης» 
(ΦΕΚ 87/2010/τ.Α'). 

4. Τις διατάξεις του π.δ. 138/2010 «Οργανισμός της 
Αποκεντρωμένης Διοίκησης Θεσσαλίας-Στερεάς Ελλά¬ 
δας» (ΦΕΚ 231/Τ.Α72010). 

5. Την απόφαση 13917/15.5.2017 του Υπουργού Εσω¬ 
τερικών περί διορισμού Συντονιστή στην Αποκεντρω¬ 
μένη Διοίκηση Θεσσαλίας-Στερεάς Ελλάδας (ΦΕΚ 250/ 
ΥΟΔΔ/2017). 

6. Τις διατάξεις του άρθρου 36 του ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων». 

7. Την 10177/123987/1.9.2017 απόφαση του Συντο¬ 
νιστή Αποκεντρωμένης Διοίκησης Θεσσαλίας -Στερεός 
Ελλάδας, αναφορικά με την «Καθιέρωση ωραρίου λει¬ 
τουργίας ορισμένων υπηρεσιών του ΔήμουΤρικκαίων», 
η οποία δημοσιεύτηκε στο Φ.Ε.Κ 3264/τ.Β'/18.9.2017 
(ΑΔΑ: ΨΟΒΦΟΡ1-ΘΣ2). 

8. Την 11637/17.12.2018 οικονομική βεβαίωση της 
Δ/νσης Οικονομικών Υπηρεσιών του Δήμου Τρικκαίων 
περί ύπαρξης πιστώσεων. 

9. Την 833/18.12.2018 απόφαση του Δημοτικού Συμ¬ 
βουλίου του Δήμου Τρικκαίων Ν. Τρικάλων σχετικά με 
την «Καθιέρωση διαφορετικού ωραρίου λειτουργίας 
υπηρεσιών του Δήμου Τρικκαίων Ν. Τρικάλων», απο¬ 
φασίζουμε: 

Εγκρίνουμε την «Καθιέρωση διαφορετικού ωραρίου 
λειτουργίας υπηρεσιών του ΔήμουΤρικκαίων Ν.Τρικά¬ 
λων», ως εξής: 

Α'. ΥΠΗΡΕΣΙΕΣ ΥΠΑΓΟΜΕΝΕΣ ΣΤΟ ΔΗΜΑΡΧΟ 

1. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 

Εγκρίνει την καθιέρωση λειτουργίας του Ιδιαίτερου 
Γραφείου Δημάρχου σε 16ωρη βάση από Δευτέρα έως 
και Κυριακή και συγκεκριμένα από 07:00 έως και 23:00, 
λόγω των αυξημένων αναγκών και ιδιαιτεροτήτων του 
συγκεκριμένου γραφείου, για την καθημερινή οργάνωση 
των συναντήσεων του Δημάρχου, πέραν του καθιερω¬ 
μένου χρόνου εξυπηρέτησης του κοινού όπως ισχύει 
προκειμένου να καλύπτονται καλύτερα οι ανάγκες του 
(όπως η καλύτερη ενημέρωση, στήριξη και βοήθεια δη¬ 
μοτών αλλά και φορέων, συλλόγων κ.λπ.), για την παροχή 
γραμματειακής και διοικητικής υποστήριξης προς ειδι¬ 
κούς συμβούλους, ειδικούς συνεργάτες, επιστημονικό 
προσωπικό κ.λπ., η οποία λόγω της ιδιαιτερότητας της 
φύσης της, συνεχίζεται και κατά τις απογευματινές ώρες 
καθώς και για τη συμμετοχή του Ιδιαίτερου Γραφείου 
Δημάρχου τόσο στην οργάνωση εκδηλώσεων όσο και 
στην επίβλεψη της ορθής διεκπεραίωσης τους, που επί 
το πλείστον συντελούνται Σάββατο ή Κυριακή. 

2. ΓΡΑΦΕΙΟ ΠΟΛΙΤΙΚΗΣ ΠΡΟΣΤΑΣΙΑΣ 

Εγκρίνει τη λειτουργία σε 24ωρη βάση καθώς και τη 
λειτουργία κατά τις Κυριακές και αργίες του Γραφείου 
Πολιτικής Π ροστασίας του Δήμου Τρικκαίων για το σχε¬ 
δίασμά δράσεων και την αντιμετώπιση ανά κατηγορία 
κινδύνων (σεισμοί, πλημμύρες, πυρκαγιές, καύσωνας - 
χιονοπτώσεις κτλ) καθώς και την κάλυψη των έκτακτων 
υπηρεσιακών αναγκών που προκύπτουν για την αντιμε¬ 
τώπιση φυσικών, τεχνολογικών ή άλλων καταστροφών 
(σεισμοί, πυρκαγιές, πλημμύρες χιονοπτώσεις, διαφυγή 

τοξικών αερίων κλπ), προκειμένου με βάση τον υφιστά¬ 
μενο σχεδίασμά να αντιμετωπιστούν οι τυχόν οποιεσ- 
δήποτε βλαπτικές για τον πληθυσμό επιπτώσεις αυτών. 

3. ΓΡΑΦΕΙΟ ΔΙΟΙΚΗΤΙΚΗΣ ΒΟΗΘΕΙΑΣ ΚΑΙ ΥΠΟΣΤΗΡΙ¬ 
ΞΗΣ ΤΟΥ ΔΗΜΟΤΗ 

Εγκρίνει τη λειτουργία σε 24ωρη βάση καθώς και τη 
λειτουργία κατά τις Κυριακές και αργίες του Γραφείου 
Διοικητικής Βοήθειας και Υποστήριξης του Δημότη του 
ΔήμουΤρικκαίων για την προώθηση στις αρμόδιες υπη¬ 
ρεσίες των αιτημάτων/ παραπόνων ή των καταγγελιών 
των πολιτών μέσω του ηλεκτρονικού συστήματος «Γραμ¬ 
μή του Δημότη - 20000», κ.τ.λ. 

4. ΓΡΑΦΕΙΟ ΝΕΟΛΑΙΑΣ ΚΑΙ ΕΘΕΛΟΝΤΙΣΜΟΥ 

Εγκρίνει την απασχόληση του προσωπικού του Γρα¬ 
φείου Νεολαίας και ΕθελοντισμούτουΔήμουΤρικκαίων 
κατά τις Κυριακές και αργίες για την επίβλεψη - οργάνω¬ 
ση των εκδηλώσεων και δράσεων εθελοντισμού, που 
λαμβάνουν χώρα απογευματινές ώρες και Σαββατοκύ¬ 
ριακα. 

5. ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ ΚΑΙ ΕΠΙΚΟΙΝΩΝΙΑΣ 

Εγκρίνει τη λειτουργία σε 16ωρη βάση τις καθημερινές 

καθώς και τη λειτουργία κατά τις Κυριακές και αργίες του 
Γραφείου Δημοσίων Σχέσεων του Δήμου Τρικκαίων, προ¬ 
κειμένου να αντεπεξέλθουν στα ιδιαίτερης φύσης καθή¬ 
κοντα τους, όπως αυτά αναφέρεται στον ΟΕΥτου Δήμου 
Τρικκαίων (οργάνωση και υλοποίηση εκδηλώσεων του 
Δήμου, οργάνωση και διεξαγωγή εκδηλώσεων εθνικών 
επετείων και εορτών τοπικού χαρακτήρα, υποδοχή και 
ξενάγηση προσωπικοτήτων και επισκεπτών κ.α.). 

6. ΑΥΤΟΤΕΛΕΣΤΜΗΜΑ ΕΞΥΠΝΗΣ ΠΟΛΗΣ (5γπ 3Π; ϋΐγ) 

Εγκρίνει τη λειτουργία σε 24ωρη βάση καθώς και τη 

λειτουργία κατά τις Κυριακές και αργίες του Αυτοτελούς 
Τμήματος Έξυπνης Πόλης (5ιτΐ3Γΐ ϋΐγ) του Δήμου Τρικ- 
καίων, για την εύρυθμη λειτουργία και υποστήριξη των 
μέσων επικοινωνίας και προβολής που έχει στην κατοχή 
του ο Δήμος και την παροχή διοικητικής και τεχνικής 
υποστήριξηςτων δημοτικών επιχειρήσεων και Νομικών 
Προσώπων του Δήμου Τρικκαίων, την αδιάλειπτη λει¬ 
τουργία των συστημάτων των υπηρεσιών του Δήμου, 
την εκπόνηση εργασιών συντήρησης, αντικατάστασης, 
αναβάθμισης και επέκτασης των υποσυστημάτων και δι¬ 
κτύων του ΟθϊβΈθπϊθγ και των περιφερειακών μονάδων 
του Δήμου, για την αδιάλειπτη λειτουργία του πληρο¬ 
φοριακού συστήματος, την πραγματοποίηση της διαδι¬ 
κασίας «Ι33<:1<υρ», τον έλεγχο των προγραμματισμένων 
λειτουργιών των επιμέρους συστημάτων του Κεντρικού 
Υπολογιστικού Συστήματος του Δήμου. 

7. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Εγκρίνει τη λειτουργία σε 24ωρη βάση καθημερινά, 

καθώς και τη λειτουργία κατά τα Σάββατα, Κυριακές και 
αργίες για την εξυπηρέτηση των αιτημάτων πολιτών, την 
άμεση ανταπόκριση σε καταγγελίες, την αστυνόμευση 
για παράνομη και αντικοινωνική στάθμευση (ράμπες, 
θέσεις ΑμΕΑ κ.ά.), τους τακτικούς και έκτακτους ελέγ¬ 
χους σε κοινόχρηστους χώρους, έκτακτους ελέγχους της 
αντικαπνιστικής νομοθεσίας σε καταστήματα υγειονομι¬ 
κού ενδιαφέροντος και διάφορες άλλες επιχειρησιακές 
δράσεις καθώς και την ανάγκη συνδρομής σε διάφορες 
εκδηλώσεις και δρώμενα που διοργανώνονται στην ευ¬ 


ρύτερη περιοχή του Δήμου προς την ομαλή και ασφαλή 
διεξαγωγή τους. 

Β'. ΥΠΗΡΕΣΙΕΣ ΥΠΟΣΤΗΡΙΞΗΣ 

1. ΔΙΕΥΘΥΝΣΗ ΔΙΟΚΗΤΙΚΩΝ ΥΠΗΡΕΣΙΩΝ. 

1 α.ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Εγκρίνει την απασχόληση υπαλλήλων του Τμήμα¬ 
τος καθημερινά κατά τις απογευματινές και βραδινές 
ώρες από 14:00 έως το πέρας των εκδηλώσεων, προς 
συμπλήρωση του κανονικού ωραρίου καθώς και την 
απασχόληση τις Κυριακές και αργίες λόγω της συχνής 
παραχώρησης της αίθουσας συνεδριάσεων του Δημο¬ 
τικού Συμβουλίου, τόσο για την πραγματοποίηση των 
καθορισμένων συνεδρίων του, όσο και για την πραγ¬ 
ματοποίηση διάφορων εκδηλώσεων από διάφορους 
φορείς ή ιδιώτες. 

Επίσης για την καθαριότητα του Δημαρχείου, καθίστα¬ 
ται ανάγκη να καθοριστεί απογευματινό ωράριο εργα¬ 
σίας από τις 12:00 μ.μ. έως τις 20:00 μ.μ. 

1β. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ ΚΑΙ ΛΗΞΙΑΡ¬ 
ΧΕΙΟΥ 

Εγκρίνει τη λειτουργία της Υπηρεσίας του Ληξιαρχείου 
του Δήμου Τρικκαίων όλες τις ημέρες του έτους προς 
συμπλήρωση του κανονικού ωραρίου για την έκδοση 
ληξιαρχικών πράξεων θανάτου, την τέλεση πολιτικών 
γάμων,..κ.α..Τα Σαββατοκύριακα και τις αργίες, το προ¬ 
σωπικό θα απασχολείται εκ περιτροπής, από τις 09.00 
πμ έως 13.00 μμ. 

2. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Εγκρίνει τη λειτουργία σε 24ωρη βάση καθώς και τη 
λειτουργία κατά τις Κυριακές και αργίες της Διεύθυν¬ 
σης Τεχνικών Υπηρεσιών του Δήμου Τρικκαίων για την 
επίβλεψη της εκτέλεσης των έργων, την άσκηση ποι¬ 
οτικού και ποσοτικού ελέγχου των κατασκευών, την 
αντιμετώπιση εκτάκτων περιστατικών βλαβών στα 
δημοτικά κτίρια, στους βρεφονηπιακούς σταθμούς και 
στα σχολικά κτίρια, την πραγματοποίηση τοπογραφι- 
κών αποτυπώσεων υπαίθριων χώρων και κτιρίων για 
όλες τις υπηρεσίες του Δήμου, σε ώρες εκτός ωραρίου, 
ώστε να μην εμποδίζονται από τη δραστηριότητα της 
πόλης ή να μην εμποδίζουν τη λειτουργία του χώρου, 
τη διενέργεια κυκλοφοριακών μελετών και ρυθμίσε¬ 
ων, οι οποίες απαιτούν συλλογή στοιχείων και γνώση 
των κυκλοφοριακών συνθηκών σε όλες τις ώρες της 
ημέρας, τη λειτουργία του μηχανολογικού εξοπλισμού 
(οχήματα-μηχανήματα) σε περιπτώσεις εκτάκτων ανα¬ 
γκών πολιτικής προστασίας, για την εκτέλεση έργων 
επισκευής βλαβών οδοστρωμάτων και πεζοδρομίων, 
επειγόντων μέτρων άρσης επικινδυνότητας σε δρόμους 
και πεζοδρόμια, επειγόντων μέτρων - έργων αντιπλημ- 
μυρικής προστασίας, την άμεση αποκατάσταση και τη 
λήψη μέτρων ασφαλείας στους κοινόχρηστους χώρους 
της πόλης (πλατείες, πεζόδρομοι, πάρκα, νησίδες), την 
παροχή εργασίας σε χώρους όπου δεν επιτρέπεται η 
πραγματοποίηση έργων κατά το σύνηθες ωράριο (χώ¬ 
ροι με μεγάλη κυκλοφορία οχημάτων και πεζών, χώροι 
με μεγάλη εμπορική και τουριστική δραστηριότητα), 
τη συντήρηση του δικτύου ηλεκτροφωτισμού καθώς 
και τη συντήρηση του δικτύου φωτεινών σηματοδοτών 
κυκλοφοριακής ρύθμισης, την αντιμετώπιση έκτακτων 




5464 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'395/13.02.2019 


συμβάντων (ηλεκτρολογικές βλάβες λόγω τροχαίων 
ατυχημάτων, βραχυκυκλώματα σε κ.χ. όπως πλατείες 
και παιδικές χαρές) που απαιτούν την άμεση επέμβαση 
δεδομένης της δυσκολίας των συνεργείων να εργαστούν 
πρωινές ώρες στο κέντρο της πόλης, λόγω απαγόρευσης 
τηςΤροχαίας για παρακώλυση της κυκλοφορίας, κ.ά. 

Γ. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Τμήμα Εσόδων και Αξιοποίησης Δημοτικής Περιουσίας 
Εγκρίνει τη λειτουργία του Τμήματος Εσόδων και Αξιο¬ 
ποίησης Δημοτικής Περιουσίας σε εβδομαδιαία βάση 
καθώς και τις Κυριακές και αργίες από ώρα 07:00' - 23:00' 
προκειμένου να πραγματοποιούνται οι εισπράξεις των 
αναλογούντων τελών επί των εισιτηρίων από την τέλεση 
αθλητικών και πολιτιστικών εκδηλώσεων στις δημοτι¬ 
κές εγκαταστάσεις, οι εισπράξεις επί των δικαιωμάτων 
των λαϊκών αγορών που λειτουργούν καθημερινά και τα 
Σάββατα στο ΔήμοΤρικκαίων, οι οποίες δε δύνανται να 
γίνονται τις καθημερινές, κ.ά., 

Δ'. ΥΠΗΡΕΣΙΕΣ ΠΕΡΙΒΑΛΛΟΝΤΟΣ ΚΑΙ ΠΟΙΟΤΗΤΑΣ 
ΖΩΗΣ ΔΙΕΥΘΥΝΣΗ ΚΑΘΑΡΙΟΤΗΤΑΣ - ΠΕΡΙΒΑΛΛΟΝΤΟΣ 
ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

Εγκρίνει την εξαίρεση από την εφαρμογή της πενθή¬ 
μερης εργασίας και την καθιέρωση 24ωρης λειτουργίας 
για όλες τις ημέρες της εβδομάδας, κατά τις Κυριακές και 
Εξαιρέσιμες, της Διεύθυνσης Καθαριότητας - Περιβάλ¬ 
λοντος και Αγροτικής Ανάπτυξης του Δήμου Τρικκαίων, 
για τη διασφάλιση της δημόσιας υγείας και την εν γένει 
βελτίωση της λειτουργικότητας της πόλης και της ποιό¬ 
τητας ζωής των κατοίκων. Πιο συγκεκριμένα; 

Τμήμα Διαχείρισης Αποβλήτων και Περιβάλλοντος: 
προκειμένου να ασχοληθεί καθημερινά με την αποκο¬ 
μιδή - διαχείριση των απορριμμάτων και τον καθαρισμό 
των κοινόχρηστων χώρων της πόλης, να ανταποκριθεί 
στις έκτακτες ανάγκες από φυσικές και τεχνολογικές 
καταστροφές (π.χ. σεισμοί, πυρκαγιές, πλημμύρες και 
έντονα καιρικά φαινόμενα) ή άλλα έκτακτα γεγονότα, με 
τη σύσταση κατάλληλου κατά περίπτωση συνεργείου. 

Γραφείο Κοιμητηρίων: προκειμένου να διενεργούνται 
πάσης φύσεως τελετές, να λειτουργούν και να φυλάσ¬ 
σονται οι χώροι των οστεοφυλακίων, να υπάρχει γραμ¬ 
ματειακή υποστήριξη των υπηρεσιακών ενεργειών και 
παροχή πληροφοριών και ενημέρωσης των προσερχό- 
μενων πολιτών, μέχρι τη δύση του ηλίου, να διατηρεί¬ 
ται η καθαριότητα των χώρων των κοιμητηρίων και να 
φυλάσσονται οι χώροι των κοιμητηρίων όλο το 24ωρο. 

Τμήμα Διαχείρισης και Συντήρησης Οχημάτων προκει¬ 
μένου να διαχειριστεί το σύνολο του στόλου των οχη¬ 
μάτων - μηχανημάτων του Δήμου, έχοντας την ευθύνη 
για τις μετακινήσεις και μεταφορές του προσωπικού και 
των υλικών του Δήμου. Συγκεκριμένα να μεριμνήσει για 
τη στελέχωση, τη συντήρηση, την ασφάλιση, τον εφο¬ 
διασμό με καύσιμα - ελαιολιπαντικά και όλα τα σχετικά 
με την κίνηση έγγραφα του συνόλου των οχημάτων - 
μηχανημάτων του Δήμου, να συμβάλει στην υλοποίηση 
του έργου της αποκομιδής - διάθεσης των αποβλήτων 
και ανακυκλώσιμων υλικών, όπως επίσης πλυσίματος 
κάδων, πλυσίματος οδών και καθαριότητας οδών και 
πλατειών με μηχανικά σάρωθρα, διαθέτοντας καθημε¬ 
ρινά τους οδηγούς των οχημάτων για το σκοπό αυτό. Οι 


παραπάνω αρμοδιότητες δεν μπορούν να περιοριστούν 
σε ορισμένες ώρες κάθε ημέρα ιδιαιτέρως σε έκτακτες 
περιπτώσεις όπως βλάβες των οχημάτων - μηχανημάτων 
και θεομηνίες. Για τον λόγο αυτό κρίνεται απαραίτητη η 
λειτουργία του Τμήματος σε 24ωρη βάση για όλες τις 
ημέρες της εβδομάδας. 

Τμήμα Πρασίνου και Αγροτικής Ανάπτυξης: προκει¬ 
μένου να ασχοληθεί σε καθημερινή βάση με πλήθος 
αρμοδιοτήτων σχετικά με τον τομέα του Πρασίνου και 
Κηποτεχνίας, ανάμεσα στις οποίες και η Συντήρηση των 
κοινόχρηστων χώρων πρασίνου του Δήμου Τρικκαίων, 
να αντιμετωπίσει είτε περιπτώσεις επέμβασης που δεν 
είναι δυνατόν να πραγματοποιηθούν σε ώρες αιχμής σε 
δρόμους μεγάλου κυκλοφοριακού φόρτου για την απο¬ 
φυγή κωλύματος της κυκλοφορίας πεζών και οχημάτων, 
είτε έκτακτες περιπτώσεις όπως αντιμετώπιση έκτακτων 
φυσικών φαινομένων (κοπή και απομάκρυνση κλαδιών 
και δένδρων μετά το πέσιμο τους ή την επικινδυνότητα 
τους λόγω σφοδρών ανέμων) που απαιτούν την άμε¬ 
ση επέμβαση της Υπηρεσίας, να μπορεί ο Ζωολογικός 
Κήπος της πόλης να λειτουργεί σε καθημερινή επίσης 
βάση, με πρωινό και απογευματινό ωράριο, καθώς και 
κατά τα Σαββατοκύριακα και τις αργίες, Τέλος, μέροςτων 
αρμοδιοτήτων της Υπηρεσίας είναι και οι αρμοδιότητες 
σχετικά με τον τομέα της Αγροτικής Ανάπτυξης. Κατά 
συνέπεια, η λειτουργία του Τμήματος σε 24ωρη βάση, 
καθώς και κατά τα Σαββατοκύριακα ή τις αργίες, είναι 
επιβεβλημένη για την εύρυθμη λειτουργία του. 

Ε'. ΔΙΕΥΘΥΝΣΗ ΠΟΛΕΟΔΟΜΙΑΣ Εγκρίνει τη λειτουρ¬ 
γία σε 24ωρη βάση καθώς και τη λειτουργία κατά τις 
Κυριακές και αργίες της Διεύθυνσης Πολεοδομίας του 
Δήμου Τρικκαίων, για την εξακρίβωση μέσω αυτοψιών 
των παραβάσεων του νομοθετικού πλαισίου που αφο¬ 
ρούν σε θέματα χρήσεων γης, εφαρμογής ρυμοτομικού 
σχεδίου, των υποβαλλόμενων στοιχείων για την έκδοση 
αδειών εγκρίσεων και βεβαιώσεων, την καταγραφή των 
προαναφερόμενων παραβάσεων και την αντιστοίχιση 
με το υπάρχον αρχειοθετημένο υλικό των τμημάτων, η 
οποία αφορά όχι μόνο το ΔήμοΤρικκαίων αλλά και τους 
διοικητικά υποστηριζόμενους από τη Διεύθυνση Δήμους 
της Περιφερειακής Ενότητας Τρικάλων, κ.τ.λ., 

ΣΤ. ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ - ΠΑΙΔΕΙΑΣ 
ΚΑΙ ΠΟΛΙΤΙΣΜΟΥ 

1. ΔΙΕΥΘΥΝΣΗ ΠΑΙΔΕΙΑΣ ΚΑΙ ΠΟΛΙΤΙΣΜΟΥ Εγκρίνει 
την ανάγκη διεύρυνσηςτου ωραρίου απασχόλησηςτου 
υπηρετούντος προσωπικού, καθημερινά, το Σάββατο, 
τις Κυριακές καθώς και τις εξαιρέσιμες ημέρες με σκο¬ 
πό τη φύλαξη, ασφάλεια, συντήρηση και καθαριότητα 
των αθλητικών εγκαταστάσεων και πολιτιστικών χώρων 
λόγω αλλαγής των συνθηκών λειτουργίας των υπηρεσι¬ 
ών Πολιτισμού και Αθλητισμού της Δ/νσης Παιδείας, Πο¬ 
λιτισμού και Αθλητισμού του Δήμου Τρικκαίων ως εξής: 

ΤΟΜΕΑΣ ΑΘΛΗΤΙΣΜΟΥ ΚΑΙ ΠΟΛΙΤΙΣΜΟΥ 

1. Εγκρίνει απαραίτητη τη λειτουργία όλων των Αθλη¬ 
τικών Εγκαταστάσεων του Δήμου Τρικκαίων από 07:00- 
22:00 και συγκεκριμένα σε δύο εναλλασσόμενες βάρδιες 
ήτοι: από τις 07:00 έως 15:00 και από 14:00 έως τις 22:00 
και ο χρόνος αυτός να μπορεί να παρατείνεται κατά πε¬ 
ρίπτωση μία ή δύο ώρες όταν προπονούνται ομάδες 




Τεύχος Β' 395/13.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5465 


σύμφωνα με την κείμενη νομοθεσία, όλες τις ημέρες του 
μήνα και Κυριακές καθώς και τις εξαιρέσιμες ημέρες και 
με ταυτόχρονη απασχόληση του αναγκαίου προσωπι¬ 
κού εκ περιτροπής, για τη συμπλήρωση του νόμιμου 
ωραρίου εργασίας. 

2. Εγκρίνει απαραίτητη τη λειτουργία του Πνευματικού 
Κέντρου -Υπαίθριου θεάτρου Τρικάλων επί 24ωρης βά¬ 
σης, όλες τις ημέρες του μήνα και Κυριακές καθώς και τις 
εξαιρέσιμες ημέρες ανάλογα με τις υπηρεσιακές ανάγκες 
(φύλαξη, καθαριότητα και ασφάλεια χώρου κατά την 
υλοποίηση θεατρικών παραστάσεων, ημερίδων, συνε¬ 
δρίων κλπ) και ταυτόχρονη απασχόληση του αναγκαίου 
προσωπικού εκ περιτροπής, για τη συμπλήρωση του 
νόμιμου ωραρίου εργασίας 

3. Δημοτική Βιβλιοθήκη 

Εγκρίνει απαραίτητη τη λειτουργία της σε δύο εναλ¬ 
λασσόμενες βάρδιες, ήτοι: από τις 07:00 έως 15:00 και 
από 12:30 έως τις 20:30 από Δευτέρα έως Παρασκευή και 
κατά την ημέρα του Σαββάτου από 07:00 έως τις 15:00, 
με ταυτόχρονη απασχόληση του αναγκαίου προσωπικού 
εκ περιτροπής καθ' όλη τη διάρκεια του έτους, κατόπιν 
διερεύνησης των αναγκών του αναγνωστικού κοινού της 
Δημοτικής ΒιβλιοθήκηςΤρικάλων διαπιστώθηκε, πωςτο 
υπάρχον ωράριο λειτουργίας της δεν εξυπηρετεί τις ανά¬ 
γκες του. Έτσι θα γίνει ακόμη πιο λειτουργική και θα εξυ¬ 
πηρετεί τις ολοένα αυξανόμενες ανάγκες των μελών της. 

4. Δημοτικό Ωδείο Τρικάλων 

Εγκρίνει απαραίτητη τη λειτουργία του Δημοτικού 
Ωδείου Τρικάλων καθημερινά με συνεχές ή διακεκομ¬ 
μένο ωράριο (το ωράριο εξαρτάται από το ωρολόγιο 
πρόγραμμα και τις ανάγκες των σπουδαστών) και συ¬ 
γκεκριμένα από 08:00 μέχρι 21:30 καθώς το σύνολο 
των σπουδαστών είναι εκτός από ενήλικες και μαθητές 
Α'/θμιας και Β'/θμιας εκπαίδευσης και τα μουσικά μαθή¬ 
ματα στους μαθητές διδάσκονται με τη λήξη του σχολι¬ 
κού ωραρίου. 

5. ΠολυχώροςΤέχνης και Πολιτισμού «Μύλος Ματσό- 
πουλου» 

Εγκρίνει, λόγω ιδιοτυπίας των συνθηκών λειτουργίας 
του ΠολυχώρουΤέχνης και Πολιτισμού «Μύλος Ματσό- 
πουλου» (κινηματογραφικές προβολές, ημερίδες, συνέ¬ 
δρια, καλλιτεχνικές εκδηλώσεις κ.λπ.) τη λειτουργία του 
να είναι συνεχής από τις 16:30 έως 00:30 από Δευτέρα 
έως Παρασκευή και κατά την ημέρα του Σαββάτου με 
ταυτόχρονη απασχόληση του αναγκαίου προσωπικού εκ 
περιτροπής για τη συμπλήρωση του νόμιμου ωραρίου 
εργασίας. 

Τις Κυριακές το ωράριο του προσωπικού να διαμορ¬ 
φώνεται ως εξής: ΔΙΑΚΕΚΟΜΜΕΝΟ 12:00 έως 14:00 και 
από 16:00 έως τις 22:00. Το ανωτέρω ωράριο εργασίας 
ισχύει κατά τη χειμερινή περίοδο. 

Κατά τη θερινή περίοδο το καθημερινό ωράριο ερ¬ 
γασίας των υπαλλήλων να είναι συνεχές από 17:00 έως 
01:00 από Δευτέρα έως Παρασκευή και κατά την ημέρα 
του Σαββάτου και τις Κυριακές. 

Τις εξαιρέσιμες ημέρες το ωράριο εργασίας του προ¬ 
σωπικού να διαμορφώνεται ανάλογα με τις υπηρεσιακές 
ανάγκες (κινηματογραφικές προβολές, ημερίδες, συνέ¬ 
δρια, καλλιτεχνικές εκδηλώσεις κ.λπ. 


6. Κέντρο Έρευνας-Μουσείο Τσιτσάνη 

Εγκρίνει την 12ωρη λειτουργία του Κέντρου Έρευ- 
νας-Μουσείου Τσιτσάνη όλες τις ημέρες του μήνα και 
Κυριακές καθώς και τις εξαιρέσιμες ημέρες λόγω των 
αυξημένων αναγκών και ιδιαιτεροτήτων του εν λόγω 
μουσείου( υλοποίηση καλλιτεχνικών εκδηλώσεων, ημε¬ 
ρίδων, συνεδρίων κ.λπ.). 

Κατά συνέπεια το προσωπικό να μπορεί να απασχολεί¬ 
ται με συνεχές ή διακεκομμένο ωράριο, προς συμπλήρω¬ 
ση του εβδομαδιαίου υποχρεωτικού ωραρίου. 

7. Δημοτικό Κουκλοθέατρο-Δημοτικό θέατρο Σκιών 

Λόγω του είδους και της μορφής υπηρεσιών (προγραμ¬ 
ματισμένες παραστάσεις για μαθητές Α/θμιας Εκπαίδευ¬ 
σης, φορείς κ.λπ.) που προσφέρει εγκρίνει απαραίτητη τη 
λειτουργία του Δευτέρα-Τρίτη-Τετάρτη από 07:30 μέχρι 
15:30 και Πέμπτη και Παρασκευή από τις 12:30 έως τις 
20:30 για την πραγματοποίηση προγραμματισμένων 
παραστάσεων για το κοινό, κατά τη χειμερινή περίοδο. 

Κατά τη θερινή περίοδο να υλοποιείται πρόγραμμα 
παραστάσεων Καραγκιόζη σε συνοικίες της πόλης των 
Τρικάλων καθώς και σε Τοπικές Κοινότητες του Δήμου 
Τρικκαίων σε συγκεκριμένες εργάσιμες ημέρες, το οποίο 
εγκρίνεται με απόφαση του Δημοτικού Συμβουλίου του 
Δήμου Τρικκαίων. Κατά συνέπεια, το προσωπικό της υπη¬ 
ρεσίας να μπορεί να απασχολείται από τις 16:00 έως τις 
00:00. Κατά τις λοιπές ημέρες να ακολουθείται το νόμιμο 
ωράριο εργασίας. 

Ζ' ΔΙΕΥΘΥΝΣΗ ΚΟΙΝΩΝΙΚΗΣ ΜΕΡΙΜΝΑΣ Εγκρίνει τη 
λειτουργία σε 24ωρη βάση καθώς και τη λειτουργία 
κατά τις Κυριακές και αργίες της Διεύθυνσης Κοινωνι¬ 
κής μέριμνας και Αλληλεγγύης του Δήμου Τρικκαίων, 
για την παραχώρηση των δημοτικών εγκαταστάσεων 
(ΚΑΠΗ-ΚΗΦΗ) για χρήσεις κοινής ωφέλειας και την πραγ¬ 
ματοποίηση εκδηλώσεων πολιτιστικού και κοινωνικού 
χαρακτήρα, την άσκηση εποπτείας και επίβλεψη της λει¬ 
τουργίας των Κοινωνικών Δομών του Δήμου (Κοινωνικό 
Εστιατόριο, Κοινωνικό Παντοπωλείο, Κέντρο Κοινότη¬ 
τας, Παράρτημα ΡΟΜΑ, Ξενώνας Φιλοξενίας Αστέγων, 
Κέντρο Κακοποιημένων Γυναικών Θυμάτων Βίας κ.ά.), 
την παροχή συμβουλευτικών υπηρεσιών, την εξυπηρέ¬ 
τηση ευπαθών ομάδων, την υποστήριξη σε αστέγους 
της πόλης, την υλοποίηση του συγχρηματοδοτούμενου 
προγράμματος επισιτιστικής βοήθειας για απόρους, την 
επίβλεψη των ΚΑΠΗ με απασχόληση του προσωπικού σε 
βάρδιες, για την ψυχαγωγία τα Σάββατα και τις Κυριακές - 
αργίες, την προστασία ευπαθών ομάδων, τη διεξαγωγή 
προγραμμάτων όπου απαιτείται κοινωνική έρευνα από 
κοινωνικούς λειτουργούς κ.τ.λ. 

Η δαπάνη που θα προκληθεί για την καθιέρωση δια¬ 
φορετικού ωραρίου λειτουργίας υπηρεσιών του Δήμου 
Τρικκαίων έχει προβλεφθεί στον προϋπολογισμό οικ. 
έτους 2019, σύμφωνα με την 11637/17.12.2018 βεβαί¬ 
ωση της Διεύθυνσης Οικονομικών Υπηρεσιών, ως εξής: 

10-6011.0000 με ποσό 1.108.000,00€. 

15-6011.0000 με ποσό 1.100.000,00€ 

20-6011.0000 με ποσό 820.000,00€ 

20-6011.0001 με ποσό 71.000,00€ 

30-6011.0000 με ποσό 700.000,00€ 

35-6011.0000 με ποσό 300.000,00€ 

40-6011.0000 με ποσό 500.000,00€ 
45-6011.0000 με ποσό 20.500,00€ 
50-6011.0000 με ποσό 170.000,00€ 
70.05-6011 με ποσό 330.000,00€ 

10-6021.0000 με ποσό 704.000,00€ 
10-6021.0001 με ποσό 71.000,00€ 

15-6021.0000 με ποσό 880.000,00€ 
20-6021.0000 με ποσό 380.000,00€ 
30-6021.0000 με ποσό 255.000,00€ 
30-6021.0001 με ποσό 18.000,00€ 
35-6021.0000 με ποσό 320.000,00€ 
35-6021.0001 με ποσό 145.000,00€ 
40-6021.0000 με ποσό 170.000,00€ 
70.04-6021.0000 με ποσό 132.000,00€ 
70.04-6021.0001 με ποσό 400.000,00€ 
15-6041.0001 με ποσό 15.000,00€ 

15-6041.0005 με ποσό 450.000,00€ 

15-6041.0008 με ποσό 35.000,00€ 
20-6041.0001 με ποσό 200.000,00€ 
60-6041.0000 με ποσό 55.000,00€ 
60-6041.0002 με ποσό 620.000,00€ 
60-6041.0003 με ποσό 55.000,00€ 
60-6041.0004 με ποσό 90.000,00€ 
60-6041.0006 με ποσό 965.000,00€ 

10-6012.0000 με ποσό 1.000,00€ 
10-6012.0001 με ποσό 1.500,00€ 
15-6012 με ποσό 2.000,00€ 

20-6012.0001 με ποσό 2.500,00€ 

15-6022 με ποσό 2.000,00€ 
20-6022.0002 με ποσό 2.000,00€ 
20-6022.0003 με ποσό 2.000,00€ 

10-6051 με ποσό 197.100,00€ 


15-6051 με ποσό 228.100,00€ 

20-6051 με ποσό 140.070,00€ 

30-6051 με ποσό 139.300,00€ 

35-6051 με ποσό 52.000,00€ 

40-6051 με ποσό 108.960,00€ 

45-6051 με ποσό 3.100,00€ 

50-6051 με ποσό 29.000,00€ 

70.05-6051 με ποσό 53.000,00€ 

10-6052 με ποσό 195.000,00€ 

15-6052 με ποσό 205.000,00€ 

20-6052 με ποσό 105.000,00€ 

30-6052 με ποσό 60.000,00€ 

35-6052 με ποσό 120.000,00€ 

40-6052 με ποσό 20.000,00€ 

70.04-6052 με ποσό 145.000,00€ 

15-6054 με ποσό 145.000,00€ 

20-6054 με ποσό 75.000,00€ 

60-6054 με ποσό 462.000,00€ 

Ανάλογες πιστώσεις θα προβλεφθούν και στους προ¬ 
ϋπολογισμούς των επόμενων οικονομικών ετών. 

Με την παρούσα απόφαση παύει να ισχύει η 10177/ 
123987/1.9.2017 απόφαση, αναφορικά με την «Καθιέ¬ 
ρωση ωραρίου λειτουργίας ορισμένων υπηρεσιών του 
Δήμου Τρικκαίων», η οποία δημοσιεύθηκε στο Φ.Ε.Κ 
3264/18.9.2017 τ.Β' (ΑΔΑ: ΨΟΒΦΟΡ10-ΘΣ2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα 30 Ιανουάριου 2019 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

